Ինչպես վերը բերված հանելուկի մեջ, այնպես էլ նախնադարյան ժայռապատկերներում կենդանիների հոտերի հետ միասին հանդես են գալիս մարդակերպ, խոշոր ընդգծված պատկերներ, լայն տարածած թևերով, մատների ճառագայթավոր բացվածքով, երբեմն ամբողջությամբ ճառագայթ-կայծակների հալոցքի մեջ վերցված, որ մատնում են նրան արևի, լուսնի կամ կայծակի աստվածներ լինելու հանգամանքը: Երկնային նշված աստվածությունները ժայռաատկերներում հաճախ հանդես են գալիս միասին, ինչպես հայկական հանելուկների մեջ արևն ու լուսինը պատկերացվում են ինբրև «քիր ու ախպեր» օրապտույտ հերթափոխությամ մեջ: Աստվածային այս կերպարներից շատերը ներկայացված են շեշտված սեռական օրգաններով, նույնիսկ երկիրը բեղմնավորելու հմայական գործողության մեջ: Մի շարք այլ դեպքերում արևի, լուսնի, կայծակի մարդակերպ աստվածությունները հանդես են գալիս իրենց կենդանիներին հովանավորող, երկրագործությունը արգասավորող ուժեր, որոնց զուգանմանները եվրոպական ժայռապատկերներում պատկերվում են մանգաղը ձեռքին: